Sphindus

Sphindus er en slekt av små slimsoppbiller som lever i slimsopper (Myxomycetes).

Utseende 
Små biller (de nålevende artene er 1,5 – 3,5 mm lange), avlange, mørke på farge, oversiden fint hårete. Hodet er kort og bredt med små, runde, utstående fasettøyne. Det er en tydelig tverr-renne (frontoclypealsutur) mellom pannen (frons) og snuten (clypeus). Antennene består av 10 ledd. Det innerste leddet er tykt og krumt, og de tre ytterste danner en kraftig, avlang kølle. Brystskjoldet (pronotum) er bredere enn langt, med kraftig mikroskulptur.  Det finnes bare finnes noen sparsomme, fine hår på dekkvingene. Dekkvingene har tydelige punktrekker. De er glatte og glinsende. Beina er ganske korte, med noe fortykkede lår og krumme legger. Føttene er fire- eller fem-leddete.

Levevis 
Billene i denne familien synes å være spesialisert på å leve i eller på slimsopper, som gjerne vokser på trær. På grunn av skjult levevis og liten størrelse er det ikke ofte man treffer på dem.

Utbredelse 
Slekten er utbredt i Holarktis.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien slimsoppbiller, Sphindidae (=Aspidiphoridae)
 Underfamilien smalslimsoppbiller (Sphindinae)
 Slekten Sphindus Dejean, 1821
 Sphindus americanus LeConte, 1866
 Sphindus crassulus Casey, 1898
 Sphindus dubius (Gyllenhal, 1808) - eneste art i Europa, finnes i Norge
 Sphindus trinifer Casey, 1898

Referanser

Eksterne lenker 
 

Biller formelt beskrevet i 1821
Dyr formelt beskrevet av Pierre François Marie Auguste Dejean
Slimsoppbiller